<<Մայիս, հաղթանակների ամիս>>. այս խորագիրն է կրում մայրաքաղաքի դպրոցների աշակերտների` ստեղծագործական լավագույն շարադրությունների մրցույթը, որ նվիրված է Մեծ հաղթանակի 69-րդ, Շուշիի ազատագրման և պաշտպանության բանակի ստեղծման 22-րդ տարեդարձներին: Արդեն ամփոփվել են մրցույթի արդյունքները և հայտնի դարձել հաղթողների անունները: Եվ սա առիթ էր, որպեսզի Ստեփանակերտի քաղաքապետարանում արժևորվեր դպրոցականների, ինչպես նաև նրանց լեզվի և գրականության ուսուցիչների լավ աշխատանքը: